A Bizottság 1043/2001/EK rendelete

(2001. május 30.)

az egyes közösségi vámkontingenseknek a baromfihús- és tojáságazatban történő alkalmazása részletes szabályainak megállapításáról szóló 1431/94/EK, 1474/95/EK, 1866/95/EK, 1251/96/EK, 2497/96/EK, 1899/97/EK, 1396/98/EK és 704/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1516/96/EK bizottsági rendelettel [1] módosított, a tojás piacának közös szervezéséről szóló, 1975. október 29-i 2771/75/EGK tanácsi rendeletre [2] és különösen annak 3. cikke (2) bekezdésére, 6. cikke (1) bekezdésére és 15. cikkére,

tekintettel a legutóbb a 2916/95/EK bizottsági rendelettel [3] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [4] és különösen annak 15. cikkére,

tekintettel a legutóbb a 2916/95/EK rendelettel módosított, az ovalbuminra és a laktalbuminra vonatkozó közös kereskedelmi rendszerről szóló, 1975. október 29-i 2783/75/EGK tanácsi rendeletre [5] és különösen annak 2. cikke (1) bekezdésére, 4. cikke (1) bekezdésére és 10. cikkére,

tekintettel a legutóbb a 2198/95/EK bizottsági rendelettel [6] módosított, a kiváló minőségű marhahúsra, a sertéshúsra, baromfihúsra, búzára és kétszeresre, korpára, korpás lisztre és más maradékra előírt egyes közösségi vámkontingensek megnyitására és kezelésére vonatkozó rendelkezésekről szóló, 1994. március 29-i 774/94/EK tanácsi rendeletre [7] és különösen annak 7. cikkére,

tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékében meghatározott engedmények végrehajtásáról szóló, 1996. június 18-i 1095/96/EK tanácsi rendeletre [8] és különösen annak 1. cikkére,

tekintettel az afrikai, karibi és csendes-óceáni államokból (AKCS-államok) származó mezőgazdasági termékekre, és az ilyen mezőgazdasági termékek feldolgozásával előállított termékekre vonatkozó szabályokról, valamint a 715/90/EGK rendelet hatályon kívül helyezéséről szóló, 1998. július 20-i 1706/98/EK tanácsi rendeletre [9] és különösen annak 30. cikke (1) bekezdésére,

tekintettel a 2677/2001 rendelettel [10] módosított, az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként az Észtországgal kötött Európai Megállapodásban előírt egyes mezőgazdasági engedmények kiigazításáról szóló, 2000. június 19-i 1349/2000/EK tanácsi rendeletre [11] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Magyarországgal kötött Európai Megállapodásban előírt egyes mezőgazdasági engedmények kiigazításáról szóló, 2000. július 31-i 1727/2000/EK tanácsi rendeletre [12] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Bolgár Köztársasággal kötött Európai Megállapodásban előírt egyes mezőgazdasági engedmények kiigazításáról szóló, 2000. október 9-i 2290/2000/EK tanácsi rendeletre [13] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Lettországgal kötött Európai Megállapodásban előírt egyes mezőgazdasági engedmények kiigazításáról szóló, 2000. október 17-i 2341/2000/EK tanácsi rendeletre [14] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Cseh Köztársasággal kötött Európai Megállapodásban előírt egyes mezőgazdasági engedmények kiigazításáról szóló, 2000. október 17-i 2433/2000/EK tanácsi rendeletre [15] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Szlovák Köztársasággal kötött Európai Megállapodásban előírt egyes mezőgazdasági engedmények kiigazításáról szóló, 2000. október 17-i 2434/2000/EK tanácsi rendeletre [16] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Romániával kötött Európai Megállapodásban előírt egyes mezőgazdasági engedmények kiigazításáról szóló, 2000. október 17-i 2435/2000/EK tanácsi rendeletre [17] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Szlovéniával kötött Európai Megállapodásban előírt egyes mezőgazdasági engedmények kiigazításáról szóló, 2000. november 7-i 2475/2000/EK tanácsi rendeletre [18] és különösen annak 1. cikke (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Litvániával kötött Európai Megállapodásban előírt egyes mezőgazdasági engedmények kiigazításáról szóló, 2000. december 14-i 2766/2000/EK tanácsi rendeletre [19] és különösen annak 1. cikk (3) bekezdésére,

tekintettel az egyes mezőgazdasági termékekre vonatkozó egyes engedmények közösségi vámkontingens formájában történő megállapításáról, valamint önálló és átmeneti intézkedésként a Lengyel Köztársasággal kötött Európai Megállapodásban előírt egyes mezőgazdasági engedmények kiigazításáról szóló, 2000. december 22-i 2851/2000/EK tanácsi rendeletre [20] és különösen annak 1. cikke (4) bekezdésére,

mivel:

(1) A legutóbb a 2719/1999/EK rendelettel [21] módosított 1431/94/EK bizottsági rendelet [22] megállapítja a baromfihúsra és egyes más mezőgazdasági termékekre előírt egyes közösségi vámkontingensek megnyitására és kezelésére vonatkozó rendelkezésekről szóló 774/94/EK tanácsi rendeletben előírt behozatali rendszernek a baromfihús-ágazatban érvényes részletes alkalmazási szabályait.

(2) A legutóbb az 1356/2000/EK rendelettel [23] módosított 1474/95/EK bizottsági rendelet [24] a többoldalú kereskedelmi tárgyalások uruguayi fordulóján megkötött megállapodások eredményeként vámkontingenseket nyit meg a tojás ágazatban és a tojásalbuminra vonatkozóan, és rendelkezik azok kezeléséről.

(3) A legutóbb a 2807/2000/EK rendelettel [25] módosított 1866/95/EK bizottsági rendelet [26] megállapítja az egyrészről a Közösség, másrészről Észtország, Lettország és Litvánia közötti szabadkereskedelmi megállapodásban előírt eljárásoknak a baromfihús-ágazatban való alkalmazására irányuló részletes szabályait.

(4) A legutóbb az 1357/2000/EK rendelettel [27] módosított 1251/96/EK bizottsági rendelet [28] vámkontingenst nyit meg a baromfihús-ágazatban, és rendelkezik annak kezeléséről.

(5) Az 1514/97/EK rendelettel [29] módosított 2497/96/EK bizottsági rendelet [30] megállapítja az Európai Közösség és Izrael Állam között létrejött ideiglenes megállapodásban és a társulási megállapodásban előírt szabályoknak a baromfihús-ágazatra való alkalmazására irányuló eljárásait.

(6) A legutóbb a 2865/2000/EK rendelettel [31] módosított 1899/97/EK bizottsági rendelet [32] megállapítja a 3066/95/EK tanácsi rendeletben előírt intézkedéseknek a baromfihús- és tojáságazatban érvényes alkalmazási szabályait, és hatályon kívül helyezi a 2699/93/EGK és az 1559/94/EK rendeleteket.

(7) Az 1396/98/EK bizottsági rendelet [33] megállapítja a Törökországból származó mezőgazdasági termékek Közösségbe történő behozataláról, a 4115/86/EGK rendelet hatályon kívül helyezéséről, valamint a 3010/95/EK rendelet módosításáról szóló 779/98/EK tanácsi rendelet baromfihús-ágazatban érvényes alkalmazási eljárásait.

(8) A 704/1999/EK bizottsági rendelet [34] megállapítja az afrikai, karibi és csendes-óceáni államokból (AKCS-államok) származó tojás és baromfihús termékek behozatalára vonatkozó rendelkezések részletes alkalmazási szabályait, és hatályon kívül helyezi a 903/90/EGK rendeletet.

(9) A behozatali engedélyek érvényességének le kell járnia az egyes kontingensévek végén, december 31-én vagy július 30-án. A tojásra és a baromfihúsra vonatkozó behozatali rendszer szerinti folyamatos kereskedelmi forgalom lehetővé tétele és az igazgatás hatékonyságának biztosítása érdekében az engedélyek benyújtására szolgáló időtartamot előre kell hozni az egyes negyedéveket megelőző hónapra. Az engedélyek kellően gyors kiadásának biztosítása érdekében 10 napról 7 napra kell csökkenteni a kérelmek benyújtására rendelkezésre álló időtartamot.

(10) Az 1866/95/EK, a 2497/96/EK, az 1899/97/EK és az 1396/98/EK bizottsági rendeletek szerinti mennyiségek megfelelő igazgatásának biztosítása érdekében az engedélyek érvényességének lejárati időpontjaként az egyes kontingensévek végét kell megjelölni.

(11) A behozatali rendszer hatékony működtetése érdekében szükséges, hogy a ténylegesen behozott mennyiségekről a tagállamok által megadott pontos információ a Bizottságnak rendelkezésére álljon. Az átláthatóság érdekében a tagállamoknak egységes minta szerint kell értesíteniük a Bizottságot a mennyiségekről.

(12) Az e rendeletben előírt rendelkezések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1866/95/EK, a 2497/96/EK, az 1899/97/EK és az 1396/98/EK rendeletek a következőképpen módosulnak:

a) a 4. cikk (1) bekezdésének helyébe a következő rendelkezés lép:

"(1) Az engedélykérelem a 2. cikkben meghatározott egyes időszakokat megelőző hónap első hét napján nyújtható be.";

b) a 4. cikk a következő (8) bekezdéssel egészül ki:

"(8) A tagállamok az I. mellékletben meghatározott egyes éves időszakokat követő negyedik hónap vége előtt értesítik a Bizottságot az adott időszakban e rendelet alapján importált termékek teljes mennyiségéről az egyes csoportok vonatkozásában.

Minden értesítést – ideértve azt is, ha nem történt behozatal – az e rendelet IV. mellékletében lévő minta felhasználásával kell megtenni.";

c) Az 5. cikk első bekezdése a következő szöveggel egészül ki:"Az engedélyek érvényessége azonban nem terjedhet túl annak az évnek a 2. cikkben említett utolsó időszakán, amelyre vonatkozóan az engedélyt kiadták."

2. cikk

Az 1431/94/EK rendelet a következőképpen módosul:

a) a 4. cikk (1) bekezdése helyébe az alábbi szöveg lép:

"(1) Az engedélykérelem a 2. cikkben meghatározott egyes időszakokat megelőző hónap első hét napján nyújtható be.";

b) a 4. cikk a következő (7) bekezdéssel egészül ki:

"(7) A tagállamok az I. mellékletben meghatározott egyes éves időszakokat követő negyedik hónap vége előtt értesítik a Bizottságot az adott időszakban e rendelet alapján importált termékek teljes mennyiségéről az egyes csoportok mindegyike vonatkozásában.

Minden értesítést – ideértve azt is, ha nem történt behozatal – az e rendelet IV. mellékletében lévő minta felhasználásával kell megadni."

3. cikk

Az 1474/95/EK és az 1251/96/EK rendeletek a következőképpen módosulnak:

a) az 5. cikk (1) bekezdése helyébe a következő rendelkezés lép:

"(1) Az engedélykérelem a 2. cikkben meghatározott egyes időszakokat megelőző hónap első hét napján nyújtható be.";

b) az 5. cikk a következő (8) bekezdéssel egészül ki:

"(8) A tagállamok az I. mellékletben megadott egyes éves időszakokat követő negyedik hónap vége előtt értesítik a Bizottságot az adott időszakban e rendelet alapján importált termékek teljes mennyiségéről az egyes csoportok vonatkozásában.

Minden értesítés – ideértve azt is, ha nem történt behozatal – az e rendelet IV. mellékletében lévő minta felhasználásával kell megadni."

4. cikk

A 704/1999/EK rendelet a következőképpen módosul:

a) a 4. cikk (4) bekezdése helyébe a következő rendelkezés lép:

"(4) Az engedélykérelem a 3. cikkben meghatározott egyes időszakokat megelőző hónap első hét napján nyújtható be.";

b) a 4. cikk a következő (9) bekezdéssel egészül ki:

"(9) A tagállamok az I. mellékletben megadott egyes éves időszakokat követő negyedik hónap vége előtt értesítik a Bizottságot az adott időszakban e rendelet alapján importált termékek teljes mennyiségéről az egyes csoportok vonatkozásában.

Minden értesítés – ideértve azt is, ha nem történt behozatal – az e rendelet IV. mellékletében lévő minta felhasználásával kell megadni."

5. cikk

Az 1431/94/EK, az 1474/95/EK, az 1866/95/EK, az 1251/96/EK, a 2497/96/EK, az 1899/97/EK, az 1396/98/EK és a 704/1999/EK rendelet IV. mellékletként e rendelet mellékletével egészül ki.

6. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. május 30-án.

a Bizottság részéről

Franz Fischler

a Bizottság tagja

[1] HL L 189., 1996.7.30., 99. o.

[2] HL L 282., 1975.11.1., 49. o.

[3] HL L 305., 1995.12.19., 49. o.

[4] HL L 282., 1975.11.1., 77. o.

[5] HL L 282., 1975.11.1., 104. o.

[6] HL L 221., 1995.9.19., 3. o.

[7] HL L 91., 1994.4.8., 1. o.

[8] HL L 146., 1996.6.20., 1. o.

[9] HL L 215., 1998.8.1., 12. o.

[10] HL L 308., 2000.12.8., 7. o.

[11] HL L 155., 2000.6.28., 1. o.

[12] HL L 198., 2000.8.4., 6. o.

[13] HL L 262., 2000.10.17., 1. o.

[14] HL L 271., 2000.10.24., 7. o.

[15] HL L 280., 2000.11.4., 1. o.

[16] HL L 280., 2000.11.4., 9. o.

[17] HL L 280., 2000.11.4., 17. o.

[18] HL L 286., 2000.11.11., 15. o.

[19] HL L 321., 2000.12.19., 8. o.

[20] HL L 332., 2000.12.28., 7. o.

[21] HL L 327., 1999.12.21., 48. o.

[22] HL L 156., 1994.6.23., 9. o.

[23] HL L 155., 2000.6.28., 36. o.

[24] HL L 145., 1995.6.29., 19. o.

[25] HL L 326., 2000.12.22., 10. o.

[26] HL L 179., 1995.7.29., 26. o.

[27] HL L 155., 2000.6.28., 38. o.

[28] HL L 161., 1996.6.29., 136. o.

[29] HL L 204., 1997.7.31., 16. o.

[30] HL L 338., 1996.12.28., 48. o.

[31] HL L 333., 2000.12.29., 6. o.

[32] HL L 267., 1997.9.30., 67. o.

[33] HL L 187., 1998.7.1., 41. o.

[34] HL L 89., 1999.4.1., 29. o.

--------------------------------------------------

MELLÉKLET

IV. MELLÉKLET

+++++ TIFF +++++

--------------------------------------------------